**SPôSOB HODNOTENIA JEDNOTLIVÝCH PREDMETOV V PREDMETOVEJ KOMISII ANGLICKÝ JAZYK 2023/2024**

V prvom ročníku 5-ročného programu je učebný plán koncipovaný tak, že  obsahuje 10 vyučovacích hodín v predmete druhý vyučovací jazyk, anglický, ktorý je rozdelený na praktický jazyk, gramatiku, čítanie a počúvanie v anglickom jazyku, pričom sa hodnotenie zložiek premietne do záverečnej známky v pomere 35% (praktický jazyk) : 35% (gramatika) : 30% (čítanie a počúvanie v anglickom jazyku). V prvom ročníku sú ďalej zavedené ďalšie, s vyučovacím jazykom anglickým, súvisiace predmety, ktoré sa na každej vyučovacej hodine delia a to nasledovne:

 Konverzácia v anglickom jazyku – KAJ 2h

 Písanie v anglickom jazyku – PAJ 2h

Predmet konverzácia v anglickom jazyku je osobitne hodnoteným predmetom počas celého štúdia v obidvoch programoch, v [piatom ro](http://5.ro/)čníku 5-ročného programu je pre žiakov k dispozícii aj povinne voliteľný predmet konverzácia a reálie anglicky hovoriacich krajín (KAR), ktorý je súčasťou prípravy k ústnej maturitnej skúške a úvod do akademickej angličtiny (ÚDA), ktorý je súčasťou prípravy na štúdium v zahraničí a absolvovanie medzinárodných certifikátov a štátnej jazykovej skúšky.

Predmet konverzácia a reálie anglicky hovoriacich krajín (KAR) je osobitne hodnoteným predmetom v IV. a V. ročníku 5-ročného programu. Predmet sa na každej vyučovacej hodine delí.

**Program vyučovania anglického jazyka na osemročnom gymnáziu je vytvorený tak, aby v nijakom ohľade nezaostával za programom na päťročnom gymnáziu.**

**Prehľad dotácie hodín ANJ:                                     Prehľad dotácie KAJ:**

***príma*** 5 hodín do týždňa                                       -

***sekunda*** 4 hodiny do týždňa                                    -

***tercia*** 4 hodiny do týždňa                                        1h do týždňa

***kvarta*** 4 hodiny do týždňa                                     -

***kvinta*** 4 hodiny do týždňa       2h do týždňa

***sexta***  3 hodiny do týždňa 1h do týždňa

***septima*** 3 hodiny do týždňa 2h do týždňa (2 KAR)

***oktáva*** 3 hodiny do týždňa                                      2 do týždňa

**Program vyučovania anglického jazyka** **v štvorročnom programe je v šk. roku 2022/2023 doplnený o 2 hodiny voliteľnej KAJ v prvom ročníku.** V II. až IV. ročníku je predmet anglický jazyk rozdelený na dve zložky a to anglický jazyk (ANJ) s  3-hodinovou dotáciou a konverzácia v anglickom jazyku (KAJ) s 1-hodinovou dotáciou. Pričom v IV. ročníku je doplnený ešte o 2 hodiny seminára KAJ.

**Spôsob hodnotenia ANJ, PAJ, ČAP, KAR a KAJ v školskom roku 2022/2023:**

Prospech žiaka sa klasifikuje týmito stupňami: 1 – výborný, 2 – chválitebný, 3 – dobrý, 4 – dostatočný, 5 – nedostatočný.

Uplatňuje sa taktiež 100 bodový systém vyjadrený v percentách na hodnotenie a klasifikáciu jednotlivých čiastkových hodnotených zadaní.

Výsledná známka sa skladá zo 4 rovnocenných kategórií, pričom váhu jednotlivých známok vyučujúci určuje sám a oboznámi s tým žiakov pred samotným vykonaním aktivity.

Percentuálne stupnice 4 – ročného, 5- ročného a 8 – ročného štúdia:

**PRIMA – KVARTA**  **KVINTA-OKTÁVA, 1.-5.roč. 5-ročného, 1.-4.roč. 4-ročného**

100 – 90 % 100 – 90 % 1

 89 – 75 % 89 – 79 % 2

 74 – 60 % 78 – 60 % 3

 59 – 45 % 59–50 % 4

 44 – 0 % 49 – 0 % 5

**PK ANJ bude pokračovať v zapisovaní skúšaní a hodnotených udalostí v elektronickej žiackej knižke formou percent, ktoré schválila na svojom zasadnutí dňa 2. 7. 2019.**

**Podmienky pre klasifikáciu žiaka predmetu ANJ:**

Hodnotené úlohy sú: ***1. Lekciové a súhrnné testy*** – testy realizované po prebratí 1 lekcie alebo väčšieho celku (2 – 5 lekcií) a polročné testy. Polročné a výstupné testy, test-kvíz povinného čítania.

***2. Krátke priebežné testy*** – krátke previerky zamerané na práve prebratý gramatický jav alebo testy zamerané na slovnú zásobu. Tieto previerky zabezpečujú systematickú prípravu na vyučovanie a môžu byť neohlásené. Žiak musí absolvovať aspoň 80 % krátkych testov.

***3. Ústny prejav*** – ide o schopnosť žiaka prezentovať sa v anglickom jazyku a plynule hovoriť o danej téme – obsah krátkeho článku, vyjadriť sa k témam lekcií, rozprávať o sebe a svojich názoroch. Projekty a prezentácie – ide o schopnosť aplikácie získaných vedomostí pri tvorbe projektu alebo prezentácie na vopred zadané témy.

***4. Písomný prejav*** – ide o schopnosť žiaka vyjadriť sa v písanej podobe na danú tému – napísať štrukturovaný a zrozumiteľný písomný útvar

***5. Systematická príprava*** – do úvahy sa berie pravidelnosť plnenia si domácich úloh, aktivita na hodine, písanie poznámok, úhľadnosť zošitov a celková príprava na hodinu.

***6. Projekty*** – ide o schopnosť aplikácie získaných vedomostí pri tvorbe projektu na vopred zadané témy

***7. Portfolio*** - žiaci sú povinní viesť si predmetové portfólio podľa kritérií zadaných vyučujúcim. V prípade komisionálnej skúšky z akéhokoľvek dôvodu je žiak povinný toto portfólio predložiť ako súčasť hodnotenia.

***8. Online vyučovanie*** *-* **V prípade dištančného vzdelávania sa členovia PK dohodli na nasledujúcom postupe:** online hodiny, ktoré realizuje učiteľ počas pandémie COVID 19, sú pre všetkých žiakov povinné.

**Stupnica klasifikácie predmetu ANJ:**

|  |  |
| --- | --- |
| Lekciové, súhrnné testy,krátke, priebežné testy  | 25% |
| Ústny prejav (*prejav, prezentácia, rozhovor, role play, opis obrázka, skupinová práca, prezentácia prečitanej knihy, atď.*) | 25% |
| Písomný prejav | 25% |
| Systematická príprava (*portfólio, čitateľský denník, analýza literárneho diela, domáce zadania a úlohy, projekty*) | 25% |

**Podmienky pre klasifikáciu žiaka predmet Anglický jazyk:**

1. Napísať minimálne 90% súhrnných testov (ohlásených vždy týždeň vopred). V prípade neabsolvovania predpísaného počtu testov (z akéhokoľvek dôvodu) je žiak povinný napísať polročný test zo všetkých neabsolvovaných celkov.
2. Napísať výstupný – koncoročný test, ktorý je zameraný na overenie jeho nadobudnutých perceptívno-receptívnych zručnosti (čítanie a posluch s porozumením).
3. Prečítať a analyzovať minimálne jedno dielo anglosaskej literatúry podľa danej úrovne žiakov.
4. Napísať minimálne 80% krátkych testov (ktoré nemusia byť vždy ohlásené vopred). V prípade neabsolvovania predpísaného počtu krátkych previerok (z akéhokoľvek dôvodu) je žiak povinný napísať polročný test zo všetkých neabsolvovaných priebežných testov.
5. Minimálne 2 krát v danom klasifikačnom období absolvovať ústnu odpoveď vo forme prezentácie, projektu, prejavu, dialógu „role play“, opisu obrázka, skupinovej práce, či prezentácie prečítanej knihy)
6. Napísať aspoň dve písomné práce (ohlásené týždeň vopred) podľa zoznamu žánrov.
7. Systematicky sa pripravovať na vyučovanie a aktívne sa zapájať do vyučovacieho procesu. Povinným výstupom je zošit s kompletnými poznámkami, alebo žurnál alebo zakladač na kópie, slohové práce, slovnú zásobu a analýzy literárnych diel.
8. Aktívne pracovať na hodinách anglickej konverzácie, ktorá je súvisiacim predmetom.
9. Viesť si predmetové portfólio (zakladač), ktorého obsah je určený vyučujúcim daného predmetu.
10. V prípade absencie zistiť preberané učivo a dané úlohy od vyučujúceho alebo spolužiaka a dobrať si učivo do 1 týždňa. Využívať inštitút „buddy systém“.
11. Ak študent neodovzdá danú úlohu načas bez udania závažného dôvodu (napr. dlhodobá absencia kvôli chorobe), výsledná známka sa zhoršuje každým dňom o 10%. (Účasť na školských akciách a reprezentácia školy na športových akciách nie sú dôvodom na nevypracovanie termínovanej úlohy načas, žiak sa musí vopred s vyučujúcim dohodnúť na novom termíne, termín je možné zmeniť iba raz.)
12. V prípade dištančného a online vyučovania počas nariadenej karantény platia podmienky pre klasifikáciu v plnom rozsahu, okrem častí, ktoré sa priamo vzťahujú na prezenčné vyučovanie v škole, rešpektujúc dodatok č.4 školského poriadku ESŠ EGJT počas pretrvávajúcej pandémie COVID-19.

**Podmienky pre klasifikáciu žiaka predmetov Konverzácia v anglickom jazyku a Konverzácie a reálie anglicky hovoriacich krajín :**

\**Poznámka*: výnimkou je kvarta 8-ročného štúdia, kde kritéria hodnotenia zahrňujú aj písomný prejav.

Hodnotí sa:

1. ***Ústny prejav*** – ide o schopnosť žiaka prezentovať sa v anglickom jazyku a plynule hovoriť o danej téme, preukázať rôznorodosť slovnej zásoby, schopnosť sa vedieť vyjadriť k histórii, politike, geografii ako i literatúre anglicky hovoriacich krajín, schopnosť obhájiť svoj názor, argumentovať, porozprávať o svojich skúsenostiach. (simulovaný rozhovor/role-play, monologizovaný prejav/reč, krátke konverzačné zadanie)
2. ***Projekty a prezentácie*** – ide o schopnosť aplikácie získaných vedomostí pri tvorbe projektu a prezentácie na vopred zadané témy, tieto môžu byť zadané na vypracovanie individuálne, vo dvojici, alebo v skupine.
3. ***Systematická príprava*** – do úvahy sa berie pravidelnosť plnenia si úloh vyplývajúcich z domácej prípravy, aktivita na hodine, dôsledné vedenie portfólia, ktorého obsah je zadaný vyučujúcim daného predmetu a celková participácia na hodine.
4. ***Online vyučovanie*** *-***V prípade dištančného vzdelávania sa členovia PK dohodli na nasledujúcom postupe:** online hodiny, ktoré realizuje učiteľ počas pandémie COVID 19, sú pre všetkých žiakov povinné.

**Stupnica klasifikácie predmetu KAJ a KAR:**

Výsledná známka sa skladá z 3 rovnocenných kategórií, pričom váhu jednotlivých známok vyučujúci určuje sám a oboznámi s tým žiakov pred samotným vykonaním aktivity.

|  |  |
| --- | --- |
| Ústny prejav (opis obrázka, role-play, témy) | 33% |
| Projekty, prezentácie, testy | 33% |
| Systematická príprava, úlohy, aktivita na hodinách | 33% |

**Podmienky pre klasifikáciu žiaka:**

1. 3x za polrok odpovedať (3-5 minút) formou:

 - simulovaného rozhovoru/ role-play,

 - monologizovaného prejavu/ reči,

 - krátkeho konverzačného zadania k aktuálne preberanej téme

1. 1x za polrok odprezentovať projekt alebo prezentáciu
2. Aktívne sa zúčastňovať na rolových úlohách, prezentáciách a diskusiách počas vyučovacích hodín, sleduje sa miera žiakovej interakcie s vyučujúcim a spolužiakmi. Táto časť sa hodnotí na každej hodine t.j. každý žiak, ktorý vymešká hodinu KAJ a nemôže byť ohodnotená jeho práca počas hodiny má povinnosť dohodnúť si s vyučujúcim iný spôsob precvičovania tém a javov prebraných na hodine.
3. Systematicky sa pripravovať na vyučovanie a povinným výstupom je zakladač na kópie materiálov a vlastných výstupov/žurnál. V prípade komisionálnej skúšky z akéhokoľvek dôvodu je žiak povinný toto portfólio predložiť ako súčasť hodnotenia.
4. V prípade absencie zistiť preberané učivo a dané úlohy od vyučujúceho alebo spolužiaka hneď v deň prítomnosti v škole, dohodnúť si s vyučujúcim spôsob náhrady nevykonanej povinnosti a dobrať si učivo do 1 týždňa.
5. Ak študent neodovzdá danú úlohu načas bez udania závažného dôvodu (napr. dlhodobá absencia kvôli chorobe), výsledná známka sa zhoršuje každým dňom o 10%. (Účasť na školských akciách a reprezentácia školy na športových akciách nie sú dôvodom na nevypracovanie termínovanej úlohy načas, žiak sa musí vopred s vyučujúcim dohodnúť na novom termíne, termín je možné zmeniť iba raz.)
6. V prípade dištančného a online vyučovania počas nariadenej karantény platia podmienky pre klasifikáciu v plnom rozsahu, okrem častí, ktoré sa priamo vzťahujú na prezenčné vyučovanie v škole, rešpektujúc dodatok č.4 školského poriadku ESŠ EGJT počas pretrvávajúcej pandémie COVID-19.

**Iné:**

Podmienky pre klasifikáciu predmetov PAJ, ČAP, ÚDV a KAJ, (prvý ročník 5-ročného bilingválneho programu) sú súčasťou TVVP a **vyučujúci je povinný na úvodnej hodine oboznámiť žiakov s ich presným znením.**

Hodnotenie je súčasťou schváleného Plánu práce ESŠ EGJT pre školský rok 2022/2023, ktorého súčasťou je príloha Plán práce za jednotlivé PK.

Mgr. Katarína Hybenová, VPK